Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 04/18 i 112/19) i članka 36. Statuta Općine Vladislavci («Službeni glasnik» Općine Vladislavci broj 3/13, 3/17, 2/18, 4/20, 5/20- pročišćeni tekst, 8/20, 2/21 i 3/21- pročišćeni tekst ) općinski načelnik Općine Vladislavci, donosi

 **PRAVILNIK**

**o izmjenama Pravilnika o unutarnjem redu Jedinstvenog upravnog odjela**

Članak 1.

1. U Pravilniku o unutarnjem redu Jedinstvenog upravnog odjela („Službeni glasnik“ Općine Vladislavci broj 6/21 i 12/22) u članku 9. stavak 1. pod Rednim brojem 1 riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.
2. Pod Rednim brojem 2. riječi: „magistar struke ili stručni specijalist“ zamjenjuju se riječima: „sveučilišni diplomski studij ili sveučilišni integrirani prijediplomski i diplomski studij ili stručni diplomski studij“.
3. Pod Rednim brojem 3. riječi: „sveučilišni prvostupnik struke“ zamjenjuju se riječima: „ sveučilišni prijediplomski studij“, a riječi: „stručni prvostupnik“ riječima: „stručni prijediplomski studij“.

Članak 2.

1. U članku 10. stavak 1. pod Rednim brojem 2. broj: „13“ zamjenjuje se brojem: „12“, riječi: „niža stručna sprema ili osnovna škola“ zamjenjuju se riječima: „srednja stručna sprema“, riječ „upravitelja“ zamjenjuje se riječi: „pročelnika“.

Članak 3.

1. Ostale odredbe Pravilnika o unutarnjem redu Jedinstvenog upravnog odjela („Službeni glasnik“ Općine Vladislavci broj 6/21 i 12/22) ostaju nepromijenjene.

Članak 4.

1. Nalaže se Jedinstvenom upravnom odjelu Općine Vladislavci da izradi pročišćeni tekst ovog Pravilnika.

Članak 5.

1. Ovaj Plan stupa na snagu danom donošenja, a ima biti objavljen u „Službenom glasniku“ Općine Vladislavci.

KLASA: 023-01/21-02/01

URBROJ: 2158-41-02-24-06

Vladislavci, 06. ožujka 2024. godine

OPĆINSKI NAČELNIK

Marjan Tomas